ספטימוס היפ

סֶפּטִימוּס היפּ (Septimus Heap) היא סדרת ספרי פנטזיה הנכתבה על ידי הסופרת אנג'י סייג' ומאויירת על ידי מארק צוג. 
שישה ספרים ראו אור ואמור לצאת עוד ספר אחד. 
שמות הספרים בסדרה בעברית הם: "כישופ", "מעופ", "אלפיזיקה", "מסא","סירנא" ו-"אופל" (תורגמו לעברית על ידי אוֹרי בלסם).
סדרת הספרים מיועדת לגילאי 12 ומעלה. הסדרה פורסמה ב-28 שפות שונות בעולם ונמכרו יותר ממיליון עותקים של הספר הראשון ברחבי ארצות הברית.
הסדרה עוקבת אחר סיפורו ההרפתקני של ספטימוס היפ, שבתור בן שביעי לבן שביעי הוא בעל כוחות קסם יוצאי דופן. יחד עם ג'נה הנסיכה ושלל דמויות נפלאות הוא עובר חוויות ומכשולים עם התבגרותו.
שמות הספרים בסדרה נכתבים באנגלית בשגיאה מסוימת בכוונה תחילה. למשל: שם הספר הראשון- Magyk, הכוונה כאן היא ל-Magic = כישוף ולכן לבסוף נקבע שם הספר כ"כישופ".

כישופ (Magyk)

הספר הראשון בסדרה נקרא "כישופ". המקום הוא עיירה בסגנון ימי הביניים, אשר חלק מתושביה הם קוסמים. באזור נמצא מגדל הקוסמים, בו משוכנים חלק מהקוסמים, ובראשו שוכן קוסם העל. נמצאת גם הטירה, בה שוכנת המלכה. העלילה מתרחשת סביב חייהם של בני-משפחת היפ. בליל חורף, כשבנו השביעי בן יום בלבד, סיילאס היפ מקבל אליו תינוקת סגולת עיניים בשם ג'נה. הוא חוזר לביתו ונאמר לו שבנו השביעי מת. באותו יום גם מתבצעת הפיכה בטירה, והמלכה וקוסם העל אלתר מלה נרצחים על ידי אנשי משמרה של המלכה. הנסיכה, שנולדה באותו יום, נעלמה - ואנשי "משמר העוצרים" אשר ביצעו את ההפיכה משתלטים על הטירה. הקוסמים הופכים למוקצים, ולימוד הכשפים נאסר. סיילאס ושרה היפ מנהלים חיים שקטים וצנועים בביתם, עם ילדיהם - סיימון, סם, אד, אריק, ג'ו-ג'ו, ניקו וכעת גם ג'נה. ביום בו ג'נה חוגגת את יום הולדתה העשירי, מתכנן העוצר העליון - שתפס את מקומה של המלכה - לרצוח אותה. היא מגלה מקוסמת העל, מַרסִיָה אוֹבֶרסטרֶנד, סוד - היא הנסיכה היורשת של הטירה(בלשונם של אנשי משמר העוצרים - "הבתמלכה"). קוסם האופל המרושע, דוםדניאל, שהיה קוסם העל לפני אלתר מלה, זומם לשוב ולכבוש את כס קוסם-העל שעליו נאלץ לוותר שנים קודם לכן. המכשול היחיד בדרכו הוא ג'נה (כי היא המלכה המיועדת), אותה הוא רוצה להרוג, ואשר בורחת ועוברת הרפתקאות מופלאות יחד עם עוד חברים למסע. היא בורחת עם חלק ממשפחתה אל דודתו של אביה, דודה זלדה, שהיא מכשפה (מכשפה איננה קוסם ממין נקבה, אלא עוסקת בסוג קסם אחר). ג'נה וניקו מתחברים לחייל מצבא הנוער של העוצרים, אשר מזדהה כ"נער 412", שלא מוציא מילה. נער 412 מוצא טבעת מכושפת, ומנהרה סודית מתחת לביתה של דודה זלדה. הוא מפגין יכולת גבוהה בקסמים, ומרסיה מציעה לו להיות החניך שלה. אך הוא משוכנע שהטבעת קסומה, ולא הוא, ולכן מסרב. בסוף הספר, בעזרת הקסמים של דודה זלדה, מגלים שספטימוס לא מת אלא נלקח כדי להיות חניכו של דוםדניאל, שכן הוא בן שביעי של בן שביעי ולכן בעל יכולות קסומות עצומות. אך בשל טעות, נער אחר - בשם מרין מרדית - נעשה החניך הלא מוצלח של דוםדניאל, וספטימוס נעשה חייל בצבא הנוער - נער 412. בסוף הספר, מרסיה שוב מציעה לספטימוס להיות החניך שלה, ומסבירה לו שהטבעת מתאימה לו רק כי הוא כשופ בעצמו. הוא אף מגלה שהטבעת מסמנת שהוא אדון הדרקונית - דרקונית שהפכה באופן חלקי לספינה והשתייכה לקוסם העל הראשון, חותפ רע. מתגלה לנו שתפקידה של דודה זלדה הוא להשגיח על הדרקונית, ושפעם בשנה המלכה צריכה להגיע ולדבר עם הדרקונית.

מעופ (Flyte)

הספר השני בסדרה נקרא "מעופ". העלילה מתחילה כשנה לאחר סיום הספר הקודם בסדרה. בסיומו, התמנה ספטימוס לחניך של קוסמת העל מַרסִיָה אוֹבֶרסטרֶנד, שאת מקומה יִירש ביום מן הימים. בפרולוג של הספר אנחנו מגלים שסיימון חש שספטימוס גזל ממנו את החניכות אצל מרסיה, והוא עוזב לשרת את דוםדניאל. כחניך של מרסיה, ספטימוס לומד כל מה שקוסם-על צריך לדעת על שיקויים, לחשים וכישופ. ג'נה, משגילתה שהיא לא ילדה רגילה אלא המלכה לעתיד, עוברת עם משפחת היפ לגור בארמון ונהנית מהחיים הנוחים שם. אבל שנה אחרי תחילת החניכות של ספטימוס, סיימון מגיע וחוטף את ג'נה למאורתו הנידחת. ספטימוס מנסה לשכנע את הוריו ואת מרסיה שג'נה נחטפה, אך הם מסרבים לדאוג ולעשות שום דבר בנושא. משיחה עם חברו שעובד בגנזך, ספטימוס מגלה שסיימון עוסק בכישופ אפל ונפגש עם לבלר הסתרים הראשי - ראש הלבלרים בגנזך. הוא אף מצותת לשיחה של השניים, ומגלה שסיימון מנסה להשמיש את קסם המעופ העתיק שמאפשר לעוף. ניקו הוא היחיד שמקשיב לו, והם הולכים יחד למחנה של ארבעה מהאחים שלהם, שגרים ביער - סם, אד, אריק וג'ו-ג'ו כדי לבקש את עזרתו של "נער -הזאב במציאת של ג'נה. בדרך הם פוגשים בסבא שלהם, אביו של סיילאס, שהיה משנה צורה והחליף צורתו לעץ כמה שנים קודם לכן (שסיילאס ניסה למצוא אך לא הצליח). החיפוש אחרי ג'נה ממשיך. ספטימוס מזהה את "נער-הזאב" כחברו מצבא הנוער "409" .במקביל, ג'נה בורחת מסיימון. ג'נה פוגשת בספטימוס ובניקו בנמל, והם יוצאים לביתם, אך סיימון מאתר אותם בדרך. ספטימוס מגן על ג'נה, ומגלה שסיימון גילה איך להפעיל את קסם המעופ. סיימון נמצא ביתרון, אבל אבן מכוונת היטב שנער הזאב שולח לעינו של סיימון גורמת לו לנוס. הם מגיעים לביתה של דודה זלדה על מנת שתטפל בפציעות שנער הזאב ספג בחיפוש ובהגנה על ג'נה, וג'נה ממלאת את חובתה ומבקרת את הדרקונית. דודה זלדה מטפלת גם במרין מרדית, שהיה חניכו של דוםדניאל, וחשב שהוא ספטימוס היפ. בהמשך אצל דודה זלדה, אבן ירוקה שספטימוס בביקורם הקודם אצל דודה זלדה מתבררת כביצת דרקון כשהיא בוקעת וממנה יוצא הדרקון "להביור". בדרך חזרה מדודה זלדה, טסים ומפליגים ספטימוס, ניקו, ג'נה ונער הזאב על הדרקונית - שנפגעה מידיו של סיימון בדרך. 
לאורך כל ההתרחשות הזו, צל אפל עוקב אחרי מרסיה. הפתרון הוא כליא-צל, כלי מסובך מאוד שפרופ' מפוזר מכין בשביל מרסיה. כשספטימוס מגיע למגורי קוסמת העל עם להביור, הוא מגיע כמה ימים לאחר מכן ומגלה שלהביור שבר את כליא הצל. הזעזוע מתחלף בתדהמה כשמתברר שבתוך כל חלק של כליא הצל הוסתרה עצם. תוך הניסיון להבין כמה עצמות חסרות, בסיוע רוחו של אלתר, מרסיה נכנסת עם העצם החסרה האחרונה - הגולגולת. בסיועם של ספטימוס ואלתר, מרסיה מביסה את הצל ואת המשלד, וספטימוס מבצע תעופה עם הדרקון שלו. סיימון מושלך לכלא אך בורח, וג'נה פוגשת את אביה הביולוגי לראשונה - הוא חזר כמה ימים אחרי הרצח מהפלגה בלב ים, וברגע ששמע על מה שאירע - הסתובב ויצא להפלגה ארוכה. 
ג'נה מגלה את "חדר המלכה" - חדר סודי, שיש בו מעבר סודי הישר אל ביתה של השומרת, דודה זלדה. היא עוברת במעבר, וחוזרת עם דודה זלדה, והן - יחד עם ספטימוס, בתפקידו כאדון הדרקונית - מנסות להחיות את הדרקונית. הם ניסו, ומצבה של הדרקונית אכן השתפר. הספר מסתיים כשספטימוס מבצע מעופ כדי להזהיר את סיימון שלא יחזור, וחוזר לטירה.

אלפיזיקה (Physik)

הספר השלישי בסדרה, נקרא: "אלפיזיקה". כאשר סַיילַאס הִיפּ משחרר בטעות את רוחה של המלכה אֶתֶלְדְרֵדָה האיומה, שחיה חמש מאות שנה קודם לכן, אין לו מושג לאיזה צרות הוא מכניס את היקרים לו מכול. 
אֶתֶלְדְרֵדָה, שהייתה איומה בחייה, איומה אף יותר עכשיו, והיא נחושה בדעתה לתפוס בכוח את כס המלוכה. כדי להביא לידי מימוש את תוכניתה השטנית להשגת חיי נצח, המלכה זקוקה לשיתוף הפעולה של ג'נה. כמו כן סֶפְּטִימוּס חייב להיעלם מהשטח, ובנה, מַרְסֶלוּס פַּיי, איש האלכימיה והאלפיזיקה המפורסם, חייב להירתם אף הוא למשימה. 
ואם המזימה של המלכה כוללת את סֶפְּטִימוּס וגֵ'נָה, ברור שניקו לא יעמוד מן הצד, וכמוהו גם אַלתֶר מֶלָה, מַרְסִיָה אוֹבֶרְסְטְרֶנְד, בִּיטְל, סטנלי העַכְבְּרוּץ, שרה וסַיילַאס הִיפּ, לְהַבְיוֹר הדרקון המתלמד, דודה זלדה, וכל שאר הדמויות המטורללות והנפלאות האלו יוצאות למסע בזמן.

מסא (Queste)

מסא- הכוונה למסע. הספר הרביעי בסדרה, נקרא: "מסא". בספר זה יוצא החניך מרין מרדית מחיי המשרת בביתו של סיימון. הוא גונב את הטבעת של דוםדניאל ומגיע לטירה כדי לנקום בספטימוס. בעקבות זה, יוצא ספטימוס למשימה מסוכנת. הוא מנסה להגיע אל בית השוסעים על מנת למצוא את ניקו וסנורי, שנכלאו אחורה בזמן.
כולם בטירה לאט לאט מתחילים להבין כי הסיכויים שהם ישובו קלושים. בעזרת האלכימאי מַרְסֶלוּס פַּיי, לומד ספטימוס על מקום בו כל הזמנים נפגשים: בית השוסעים.
באמצעות "אבן המסא" ומפותיהם הדהויות של ניקו וסנורי, יוצאים ספטימוס, ג'נה וביטל למסע בלתי נשכח בניסיון למצוא את בית השוסעים, ולהציל את ניקו וסנורי.

סירנא (Syren)

הספר החמישי בסדרה (Syren) יצא לאור בבריטניה ב-7 בספטמבר 2009.
בספר, ספטימוס, שהוא כבר חניך בוגר, הולך עם להביור להחזיר את ניקו, ג'נה, סנורי וביטל מתחנת הסחר, שם השאיר אותם לאחר שיצאו מבית השוסעים. בדרכם חזרה הם נקלעים לסערה שמפילה אותם לקבוצת איים הנקראת "The isles of syren". בינתיים, דודה זלדה מכשירה את נער הזאב להיות שומר הדרקונית הזכר הראשון, והוא נשלח לעשות את המשימה שלו (Task) בנמל. שם הוא פוגש את לוסי גרינג' והם עולים על אונייה שמביאה אותם לאיי סיירן. מרין מרדית גם נכנס לתמונה כשהוא גונב ג'יני שנשלח לספטימוס. באי, ספטימוס וחבריו מגלים מזימה נוראה של טינאוס שנוק להשתלטות על הטירה, והם מנסים לעצור אותה.

אופל (Darke)

הספר השישי נקרא Darke, בעברית שמו הוא אופל, והוא יצא לאור באפריל 2011.
מרסיה מגרשת את טינאוס שנוק לאולמות האופל שלוקח איתו את אלתר, מרין מרדית מקים מאפליה על הטירה, ג'נה נחטפת על ידי מכשפות הנמל והופכת למכשפה, סיימון נחטף על ידי "דבר" אפל, להביור צריך להביס דרקון אפל שגדול ממנו פי עשרה, ביטל נאלץ לספוג פיטורים אחר פיטורים, וספטימוס יוצא לשבוע האפל.
ה"דבר" חוטף את סיימון בשביל שישחרר את ה"דברים" האחרים, מרסיה מפעילה כישופ עתיק בשביל לכלוא את ה"דברים" בארמון. כשסיימון שחרר אותם כדי ששרה לא תמות, האופל פשט על הטירה. ספטימוס מתאחד עם שרה, מרסלוס, סיימון, לוסי, ג'נה, ניקו ורופרט וביחד הם עוזרים לספטימוס להיכנס לאולמות האופל בשביל להציל את אלתר. לאחר שהוא יוצא עם אלתר מאולמות האופל ספטימוס ולהביור נלחמים במרין ובדרקון האפל שהוא יצר כשהדרקון האפל יוצא מהמאפליה שלו להביור מנצח את הדרקון האפל מרין נופל לנהר ומרסלוס כורת לו את האגודל ולוקח לו את הטבעת כפולת הפנים בינתיים סיימון מגלה נאמנות לטירה ועוזר למרסיה וספטימוס להסיר את המאפליה ובכך ג'ילי ג'ין מתה בדירה של מרסיה סיימון יכול לגור בטירה ולהתחתן עם לוסי אחר כך ביטל מתמנה ללבלר הסתרים הראשי ומגלה שיש לנער הזאב שני אחים.

הספר השביעי

הספר השביעי נקרא Fyre ולא יתורגם לעברית.

ספטימוס היפ: הדפים המכושפים

ספר שנמצא מחוץ לקו העלילה. מכיל תוספות ואירועים לחובבי הסדרה.
גם הוא נכתב על ידי אנג'י סייג' ומאוייר על ידי מארק צוג. הספר כולו יהיה צבעוני וגודלו יהיה שונה.
הוא יצא לאור באפריל 2009 בארצות הברית ובקיץ 2009 בבריטניה.
הספר לא תורגם לעברית.

הסרט

חברת ההפקה: "וורנר ברוס" (מפיקת סרטי "הארי פוטר") רכשה את הזכויות על הספרים, והפיקה את הסרט הראשון (ע"פ הספר הראשון) שאמור היה לצאת בשנת 2012. המפיקה הראשית הייתה אמורה להיות קרן רוזנפלד (מפיקת פרסי ג'קסון וגנב הברק) ביחד עם עזרתה של אנג'י סייג', מחברת הסדרה. (נכון לחודש אוגוסט 2017 נראה שהסרט נגנז.)